SVKBB

Kde si sa vydala, tam si mlieko pýtaj
2024-11-15 16:00 - 18:00 (Europe/Bratislava) | Spoločenská sála
Beseda s autorkou Júliou Marcinovou o jej knihe Kde si sa vydala, tam si mlieko pýtaj
Milí naši čitatelia, žiaci a študenti,
srdečne vás a pozývame na besedu s autorkou a etnografičkou PhDr. Júliou Marcinovou, PhD. – budeme sa rozprávať o jej knihe Kde si sa vydala, tam si mlieko pýtaj. Táto výnimočná kniha mapuje históriu jej rodiny. V románe vystupujú osoby, ktoré svoj život v obci Poluvsie – Rajecké Teplice naozaj prežili a viacerí ho žijú doteraz. Román napísaný na základe skutočných udalostí sa odohráva v rokoch 1860 až 1944 v Poluvsí, ktoré je dnes časťou Rajeckých Teplíc. Rozpráva príbeh rodiny naprieč generáciami tak, ako sa skutočne stal: bez prikrášlenia, bez zjemnenia, s drsnosťou dedinského prostredia, ale aj s vľúdnosťou obyčajného človeka. Život bol voči hlavným protagonistom neraz neúprosný, no napriek tomu nás silným príbehom sprevádza odpustenie, odvaha a pokora.
Dátum: 15. november 2024 (piatok)
Čas: 16.00 h
Miestnosť konania: Spoločenská sála na 1. poschodí

Siedma generácia – beseda s autorkou Gabrielou Korimovou Pánisovou
2024-11-08 17:00 - 19:00
Kaviareň Poetika v spolupráci so Štátnou vedeckou knižnicou v Banskej Bystrici organizuje besedu o knihe Siedma generácia s autorkou Gabrielou Korimovou Pánisovou.
Historické udalosti spred storočí, rodová kliatba a nerovné spojenie dvoch rodín sú vyrozprávané v príbehu, ktorý upúta nielen prelínaním dejových línií, ale aj presahom beletristického rozprávania do histórie. Reálne prostredie 20. storočia autorka plynulo prepája s minulosťou a ponúka tu svoj pohľad na vlastnú rodovú históriu. Kniha Siedma generácia môže byť inšpiráciou pre mnohých, ktorí túžia prebádať dejiny a zároveň sa chcú nechať strhnúť príbehom.
Pozývame vás na nezabudnuteľné stretnutie v kaviarni Poetika! Pridajte sa k nám na čítanie a diskusiu v útulnom prostredí, kde kniha, káva a koláč vytvoria dokonalú harmóniu.
8. 11. 2024 o 17.00h Kaviareň POETIKA, Lazovná 16, Banská Bystrica (oproti ŠVK BB)

Zmysly a cit v kultúre čínskych likérov
2024-11-04 17:00 - 19:00 | Spoločenská sála
Centrum Window of Shanghai v Štátnej vedeckej knižnici v Banskej Bystrici a Konfuciov inštitút pre obchod pri Univerzite Mateja Bela v Banskej Bystrici Vás srdečne pozývajú na podujatie s názvom:
Zmysly a cit v kultúre čínskych likérov
Čína má dlhú tradíciu výroby silných likérov z obilnín, napríklad z ryže. Nie je to však len alkoholický nápoj. Je to nevyhnutnosť čínskej kultúry. Na tomto podujatí sa oboznámite nielen s niektorými typickými postupmi výroby čínskych likérov a ochutnáte ich, ale získate poznatky o čínskej kultúre, ktorá stojí za týmto nápojom.
Prednáška sa bude konať dňa 4. 11. 2024, o 17.00 h, v spoločenskej sále v Štátnej vedeckej knižnici v Banskej Bystrici. (1. poschodie)
Prednášajúci: Pán Jianwei Wang, riaditeľ Konfuciovho inštitútu pre obchod pri UMB.
Prednáška bude v anglickom jazyku a zároveň bude tlmočená do slovenčiny.
Určené pre účastníkov nad 18 rokov.
Viac informácií nájdete na priloženom plagáte.
Tešíme sa na Vás.

ZAOSTRENÉ NA MUZIKÁL
2024-11-04 10:00 - 2024-12-20 17:00 | Hudobné átrium
Preneste sa do éry slávnych filmových muzikálov, spoznajte pôsobivé príbehy romantických hudobných komédií a drám, akými sú Hello, Dolly!, Singin´in the Rain, Funny Girl, My Fair Lady, Holiday Inn, West Side Story, Mary Poppins, Cabaret, Moulin Rouge!, Jesus Christ Superstar, Hair, Pomáda, Rebelové a ďalšie. Čakajú vás scény plné skvelých tanečných a speváckych výkonov s Fredom Astairom, Bingom Crosby, Barbrou Streisand, Louisom Armstrongom, Lizou Minnelli a ďalšími. Audiovizuálna výstava s bohatou ponukou filmových projekcií priblíži svet muzikálov zvukom, obrazom i písmom.
Organizovaným skupinám odporúčame rezerváciu termínu:
hudobneatrium@svkbb.eu 048/4710744

PROGRAM ŠVK BB NOVEMBER 2024
2024-11-01 - 2024-11-30
plagát – november 2024

PROGRAM LHM NOVEMBER 2024
2024-11-01 - 2024-11-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika

PROGRAM MÚZEA NA JESENNÉ PRÁZDNINY
2024-10-29 - 2024-10-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika

Dotyky s vedou - Prínos CERN-u pre svet a Slovensko
2024-10-23 16:30 - 18:00 | Spoločenská sála
Štátna vedecká knižnica v Banskej Bystrici pozýva v rámci cyklu Dotyky s vedou na stretnutie s
Prof. RNDr. Branislavom Sitárom, DrSc. – špičkovým slovenským jadrovým fyzikom.
Téma : Prínos CERN-u pre svet a Slovensko
23. októbra 2025, 16. 30 hod.
Štátna vedecká knižnica v Banskej Bystrici, Spoločenská sála ( 1. poschodie)
Lazovná 9, Banská Bystica
Vstup na podujatie voľný.

Život musí mať cveng/podujatia pri príležitosti 150. výročia narodenia Jozefa Gregora Tajovského
2024-10-18 - 2024-10-19 | Spoločenská sála
https://svkbb.eu/wp-content/uploads/2024/10/pozvanka-Tajovsky.jpg

Denník učiteľky – zákulisie materskej školy ako ho nepoznáte
2024-10-16 17:00 - 19:00 | Malá sála
Milí naši čitatelia,
srdečne vás a vašich známych (i neznámych) pozývame na besedu s autorkou Michaelou Vargovou – budeme sa rozprávať o jej knihe Denník učiteľky. Ak vás zaujíma zákulisie materskej školy, v stredu 16. októbra o 17.00 h sa dozviete plno zaujímavostí. Skúsenosti pedagogičky a riaditeľky MŠ sprostredkúva práve táto výnimočná a milá kniha. S láskavým nadhľadom a štipkou humoru vás prevedie každodennými zážitkami s drobcami a ich rodičmi, ponúka pohľad na mnoho reálnych situácií z oblasti výchovy, vzdelávania detí, ale aj riadenia materskej školy, či riešenia problémov rôzneho druhu. Dá sa využiť aj ako zbierka príkladov každodenných situácií pri štúdiu pedagogiky, ale aj ako denník pre rodičov, ktorých zaujíma, ako ich ratolesti trávia v škôlke čas.
Dátum: 16. október 2024
Čas: 17.00 h
Miestnosť konania: Malá sála na 2. poschodí

PROGRAM LHM OKTÓBER 2024
2024-10-01 - 2024-10-31 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/10/mes24oktober.jpg

PROGRAM ŠVK BB OKTÓBER 2024
2024-10-01 - 2024-10-31

QUARTETTO LILIUM – koncert mexickej hudby
2024-09-30 17:00 - 19:00 | Spoločenská sála
V spolupráci s Mexickou ambasádou v Rakúsku Vás všetkých srdečne pozývame na ďalšie skvelé hudobné vystúpenie talentovanej mexicko-talianskej skupiny „Quartetto Lilium“.
Na koncerte zaznejú skladby reprezentujúce bohatú a rôznorodú mexickú históriu a kultúru. Tóny mexickej hudby Vám štyri dámy vylúdia na husliach, viole a violončele. Nenechajte si ujsť úžasný umelecký zážitok a príďte k nám do Štátnej vedeckej knižnice v Banskej Bystrici.
Podujatie pre Vás organizuje Centrum hispánskej kultúry Vladimíra Olerínyho. Vstup je voľný. Tešíme sa na Vás!
Čas: pondelok 30. 9. 2024 o 17.00 h
Miesto: Spoločenská sála (1. poschodie)

S hudbou v duši/VÝSTAVKA od 27. 9. 2024
2024-09-27 - 2025-01-17 | II. poschodie
Pri príležitosti 200. výročia narodenia hudobného skladateľa, regenschoriho a pedagóga – Jána Egryho – si Literárne a hudobné múzeum v Banskej Bystrici
pre svojich návštevníkov pripravilo výstavku zo svojho zbierkového fondu, venovanú tejto významnej osobnosti.

https://svkbb.eu/wp-content/uploads/2024/09/pozvankaEGRY2CMYK-scaled.jpg

Burza literárnych talentov a stretnutie klubu Litera 2
2024-09-26 16:00 - 17:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
Hands Typing Typewriter Ancient Retro Classic Keyboard
https://svkbb.eu/wp-content/uploads/2024/09/burzaLT24-scaled.jpg

Podujatia Gymnázia Mikuláša Kováča v rámci festivalu Literárna Banská Bystrica
2024-09-26 13:00 - 15:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
https://svkbb.eu/wp-content/uploads/2024/09/GymPodujatie.jpg

EURÓPSKY DEŇ JAZYKOV 2024
2024-09-26 09:00 - 16:00
EURÓPSKY DEŇ JAZYKOV 2024
Ako každý rok, tak aj tento organizujú jazykové centrá našej knižnice rôzne zaujímavé aktivity pre školy v rámci „Európskeho dňa jazykov“, ktorý pripadá na štvrtok 26. september.
Máte záujem o konkrétny jazyk? Na plagáte nájdete príslušné kontakty, prostredníctvom ktorých sa na dané aktivity môžete prihlásiť a naši konzultanti si s Vami už dohodnú presný čas, kedy by ste nás navštívili. Radi sa Vám prispôsobia a je možné sa prihlásiť aj v iný dátum ako 26. september.
Máte záujem o všeobecný prehľad o všetkých krajinách, ktoré naše centrá zastrešujú? V tom prípade prihláste svojich žiakov či študentov na náš zaujímavý kvíz s názvom „Jazykový oriešok“ (tento rok sme ho aktualizovali a sú v ňom úplne nové zaujímavé otázky).
Cena jednej aktivity je 2€ na jedného žiaka/študenta.
VIAC INFORMÁCIÍ, AKO AJ KONTAKTY, NÁJDETE NA PRILOŽENOM PLAGÁTE. TEŠÍME SA NA VÁS!

PREZENTÁCIA KNIHY KAZAŠSKÉ ROZPRÁVKY
2024-09-25 16:30 - 18:00 | II. poschodie
Štátna vedecká knižnica v Banskej Bystrici v spolupráci s Veľvyslanectvom Kazašskej republiky v Slovenskej republike Vás všetkých srdečne pozývajú na prezentáciu knihy „Kazašské rozprávky“, ktorá sa uskutoční v stredu dňa 25. septembra o 16.30 h v Univerzálnej študovni (2.poschodie).
Prezentácia knihy je spojená s etnografickou výstavou zaujímavých predmetov a hudobných nástrojov Kazachstanu, ktorá bude návštevníkom sprístupnená len v tento jeden deň.
Príďte sa s nami preniesť do čarovného sveta Kazachstanu. Tešíme sa na Vás!

Stretnutie so spisovateľkou v rámci festivalu Literárna Banská Bystrica
2024-09-25 16:00 - 18:00 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
https://svkbb.eu/wp-content/uploads/2024/09/PPUB24-kopie-scaled.jpg

PREZENTÁCIA KNIHY ZUZANY BOGAČEVIČOVEJ: SKRÝVAČKY S KOZLIATKAMI
2024-09-25 16:00 - 18:00 | Spoločenská sála
Štátna vedecká knižnica v Banskej Bystrici (ŠVK BB) v spolupráci s OZ POMOC NAJMENŠÍM pripravili prezentáciu knihy autorky ZUZANY BOGAČEVIČOVEJ: SKRÝVAČKY S KOZLIATKAMI.
Ide o prvú rozprávkovú knihu na Slovensku (nielen) pre deti s poruchou autistického spektra a narušenou komunikačnou schopnosťou. Knihu vydalo vydavateľstvo ENIGMA PUBLISHING s.r.o. so sídlom v Nitre, ktoré sa na podujatí odprezentuje.
Podujatie sa uskutoční 25. septembra 2024 o 16. 00 hod. v Spoločenskej sále Štátnej vedeckej knižnice v Banskej Bystrici.
Podujatia sa zúčastnia aj dve odborníčky, ktoré k vzniku knihy prispeli:
Mgr. Eva Turáková, riaditeľka Súkromnej spojenej školy (Vodárenská 3, Prešov)
Je nositeľkou Krištáľového krídla za filantropiu za rok 2022. V roku 2007 sa rozhodla, že založí materskú a základnú školu pre deti s autizmom. Dnes jej školu navštevuje 167 detí, ku ktorým vždy pristupuje v prvom rade s úctou, ako ku každému človeku. Vysoko erudovaná odborníčka využíva dary, ktoré dostala na pomoc druhým.
Poslucháčom porozpráva akým spôsobom je táto kniha prínosom pre deti so špeciálnymi potrebami.
Druhou odborníčkou bude Mgr. Soňa Spišáková, terapeutka a špeciálna pedagogička Súkromnej spojenej školy (Vodárenská 3, Prešov). V práci s autistickými deťmi intenzívne využíva piktogramy a muzikoterapiu.
Na uvedené podujatie Vás srdečne pozývame.

PREZENTÁCIA ZBORNÍKA KOVÁČOVA BYSTRICA 2019 - 2024
2024-09-25 10:00 - 11:30 | Expozícia Múzeum – domov múz, 2. posch., Lazovná 9, Banská Bystrica, 97401, Slovakia (Slovak Republic)
https://svkbb.eu/wp-content/uploads/2024/09/POZVANKA-ZBORNIK-KB-2024-kopie-scaled.jpg

XXVI. ROČNÍK FESTIVALU LITERÁRNA BANSKÁ BYSTRICA
2024-09-23 - 2024-09-27 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/09/litBB24-kopieCMYK.jpg

VIERA – VEDA – UMENIE: JOZEF MURGAŠ Z TAJOVA DO WILKES-BARRE
2024-09-17 17:00 - 2024-11-28 00:00 | Galéria v podkroví
Štátna vedená knižnica v Banskej Bystrici (ŠVK) – Literárne a hudobné múzeum si v roku 2024 pripomína 160. výročie narodenia slovenského rímskokatolíckeho kňaza, maliara a vynálezcu, priekopníka bezdrôtovej telekomunikácie JOZEFA MURGAŠA, ktorý si svojimi patentmi získal uznanie celého sveta.
JOZEF MURGAŠ (17. 2. 1864 Jabríková, dnes súčasť Tajova – 11. 5. 1929 Wilkes-Barre) patrí medzi najvýznamnejšie osobnosti slovenských dejín. Bol nositeľom mnohých talentov. Svoj život zasvätil viere ako obetavý kňaz, nezmazateľnú stopu zanechal v oblasti svetových vynálezov v rádiotelegrafii, výrazné výsledky dosiahol v prírodných vedách, vo výtvarnom umení i verejnej činnosti. Spájal ľudí prostredníctvom viery, vedy i umenia.
Štátna vedecká knižnica v Banskej Bystrici – Literárne a hudobné múzeum buduje, ochraňuje a sprístupňuje bohatý fond predmetov so vzťahom k Jozefovi Murgašovi.
Pri príležitosti 160. výročia narodenia tejto významnej osobnosti našich dejín pripravila multižánrový výstavný projekt VIERA – VEDA – UMENIE: JOZEF MURGAŠ Z TAJOVA DO WILKES-BARRE.
Projekt sa realizuje vďaka finančnej podpore Ministerstva kultúry Slovenskej republiky a Veľvyslanectva USA na Slovensku.
Vernisáž výstavy sa uskutoční 17. 9. 2024 o 17.00 h v Galérii v podkroví.
Výstavu počas jej trvania doplnia sprievodné aktivity: workshopy pre deti a mládež zamerané na technickú činnosť Jozefa Murgaša v spolupráci so Strednou priemyselnou školou Jozefa Murgaša v Banskej Bystrici, výtvarné workshopy pod vedením Mgr. art. Michaely Sabov Tettingerovej. Počas trvania výstavy bude návštevníkom výstavy po prvýkrát prezentovaný katalóg výtvarných diel Jozefa Murgaša.
Autorkou scenára a kurátorskej koncepcie výstavy i katalógu výtvarných diel je Mgr. Soňa Šváčová, PhD. Zhotoviteľom dizajnu výstavy je doc. Pavel Choma, akademický maliar. Pri realizácii odborné konzultácie poskytli: Stredoslovenská galéria, režisér Mgr. art. Ladislav Kaboš a reštaurátor Mgr. art. Štefan Kocka.
Unikátna výstava bude verejnosti prístupná do 28. 11. 2024 v priestoroch Galérie v podkroví Štátnej vedeckej knižnice v Banskej Bystrici.
Srdečne pozývame na prehliadku výstavy.

VÝSTAVA FOTOGRAFIÍ MIROSLAV VOJTEK - RANDE S HVIEZDAMI
2024-09-12 17:00 - 2024-10-31 00:00 | Átrium
Štátna vedecká knižnica v Banskej Bystrici v spolupráci s fotografom Miroslavom Vojtekom pripravila výstavu fotografií z jeho tvorby pod názvom RANDE S HVIEZDAMI.
Výstava bude sprístupnená vernisážou, ktorá sa uskutoční 12. septembra o 17.00 hod. v átriu Štátnej vedeckej knižnice (Lazovná ul. 9, Banská Bystrica).
Na výstave budú prezentované autorove fotografie osobností umenia, kultúry, športu zachytené fotoobjektívom pri rôznych príležitostiach. Súčasťou vernisáže bude bohatý kultúrny program.
Výstava bude sprístupnená do 31. októbra 2024, v čase otváracích hodín knižnice.
Zdroj: Štátna vedecká knižnica v Banskej Bystrici

FENOMÉNY FOLKU
2024-09-02 10:00 - 2024-09-30 17:00 | Hudobné átrium
Audiovizuálna výstava s ponukou projekcií filmových dokumentov a koncertných záznamov kľúčových osobností folkovej scény. Pripomenieme si 90. výročie narodenia básnika a speváka Leonarda Cohena, ale aj tvorbu Boba Dylana, Neila Younga, speváckeho dua Simon & Garfunkel, Joni Mitchell, skupiny Nerez a ďalších.
Miesto konania: Hudobné átrium
Kontakt: hudobneatrium@svkbb.eu tel.: +421 48 4710744

K dejinám... Tibora Sedlického/VÝSTAVA OD 2. 9. 2024
2024-09-02 - 2025-01-08 | Domov múz
https://svkbb.eu/wp-content/uploads/2024/08/SEDL3-scaled.jpg

PROGRAM LHM SEPTEMBER 2024
2024-09-01 - 2024-09-30 | Expozície Literárneho a hudobného múzea, Lazovná 9, Banská Bystrica, Slovenská republika, 975 58, Slovenská republika
https://svkbb.eu/wp-content/uploads/2024/09/mes24september.jpg

PROGRAM ŠVK BB SEPTEMBER 2024
2024-09-01 - 2024-09-30

S drôtom v hlave/VÝSTAVA OD 21. 8. 2024
2024-08-21 - 2024-10-04 | I. poschodie
https://svkbb.eu/wp-content/uploads/2024/08/anderlevystava1-kopie-1-scaled.jpg

LETNÝ IT TÁBOR PRE ŠKOLÁKOV
2024-08-12 10:00 - 2024-08-14 12:00
Ponuka počas letných prázdnin: LETNÝ IT TÁBOR PRE ŠKOLÁKOV
OZ Pro Bibliothecae v spolupráci so Štátnou vedeckou knižnicou v Banskej Bystrici – Americkým centrom ponúka pre žiakov 2. stupňa ZŠ (vhodné od 11- 15 rokov) Letný IT tábor.
Kedy: 12 – 14. august 2024, začiatok o 10.00 hod.
Kde: Štátna vedecká knižnica – Americké centrum, Lazovná 9, Banská Bystrica
Koordinátor: Mgr. Róber Címer; banskabystrica@americanspaces.sk; +421 902 684 708.
Lektor : PaedDr. Patrik Voštinár, PhD. – vysokoškolský pedagóg, programátor, popularizátor informatiky
Obsahová náplň: jednoduché programovanie s využitím micro-bitov, vzdelávacích robotov, interaktívnych stavebníc. Aktivity budú realizované zážitkovým spôsobom.
Počet miest v skupiny je obmedzený, preto neváhajte a v prípade záujmu nás kontaktujte.
Na informačnom letáku nájdete všetky potrebné informácie potrebné k prihláseniu vášho školáka. Projekt z verejných zdrojov podporil Fond na podporu umenia.
